ତେଲମହୁଲ ଗାଁକୁ ଦିନକ ପାଇଁ ସଟ୍‌ଡାଉନ୍‌ ଘୋଷଣା କଲେ ସରପଞ୍ଚ
ବରଗଡ଼ ଅଫିସ,୧୭।୫- ବରଗଡ଼ ଜିଲା ମେଲଛାମୁଣ୍ଡା ଥାନା ଅନ୍ତର୍ଗତ ତେଲମହୁଲ ଗାଁକୁ ରବିବାର ସକାଳୁ ଦିନକ ପାଇଁ ସଟ ଘୋଷଣା କରାଯାଇଛି । ସ୍ଥାନୀୟ ସରପଞ୍ଚ ସୁନୀତା ବରିହା ଜିଲାପାଳ କ୍ଷମତା ପ୍ରୟୋଗ କରି ଏହି କଟକଣା ଲାଗୁ କରିଛନ୍ତି। ସୋମବାର ସକାଳ ୬ଟା ପର୍ଯ୍ୟନ୍ତ ଏହା ବଳବତ୍ତର ରହିବ। ରାଜ୍ୟ ବାହାରକୁ ଯାଇଥିବା ବରିହାପାଲି, ଚାଣ୍ଟିପାଲି, ପଲସାପାଲି ଓ ଭୁନ୍ଦୁବହାହାଲ ଗ୍ରାମର ପ୍ରବାସୀ ଶ୍ରମିକମାନେ ଶନିବାର ସାରେ ଏକ ଯାତ୍ରୀବାହୀ ବସ ଯୋଗେ ତେଲମହୁଲ ଛକକୁ ଆସି ସେଠାରେ ଓହ୍ଲାଇଥିଲେ। ଫଳରେ କରୋନା ସଂକ୍ରମଣ ଆଶଙ୍କା କରି ଉକ୍ତ ଗ୍ରାମକୁ ଦିନକ ପାଇଁ ସଟ୍ ଡାଉନ୍ ଘୋଷଣା କରିଥିବା ଜଣାପଡିଛି।